Lav et referat af nedenstående tekst:

Tekst:
Politiet har ledt efter Edith Rudolph med helikopter, hjemmeværnet og hundepatruljer. De har undersøgt Dankort, mobiltelefon og tog, men altsammen uden held til at finde den 79-årige kvinde, der sidst blev set fredag for en uge siden. - Vi har søgt overalt. Vi har kørt af alle spor, men nu er der bare ikke flere spor at køre i. For at være ærlige så aner vi ikke, hvor vi skal lede længere, men kommer der nogle nye henvendelser, er vi klar til at undersøge det, siger vagtchef ved Nordjyllands Politi Per Vagn Nielsen. Kvinden bor alene på Stationsmestervej 158 i Aalborg SV. Hun har begyndende demens. Hun er dansk, almindelig af bygning, ca. 160 cm høj, hun har gråt kort hår og bærer briller med stålstel. Hun har en lidt ujævn gang, da hun har dårlige hofter. Det vides ikke, hvad tøj kvinden har haft på, da hun forsvandt. Hun er muligvis kørt på en sort damecykel med kurv enten foran eller bagpå, desuden har cyklen også frakkeskånere. Politiet vil meget gerne høre, hvis man har oplysninger i sagen 1-1-4.

Referat:
Den 79-årige Edith Rudolph er ikke blevet set i en uge. Politiet har ikke flere spor at gå efter og indstiller derfor eftersøgningen.